laion/Wikipedia-Exotic huggingface dataset:
מסמרים

מסמרים היה כתב עת ספרותי ישראלי שיצא לאור משנת 2005 עד 2013. כתב העת נוסד על ידי נועה דנציגר ולצידה אמיר רותם, עורך וכותב, בהשראת כתב העת הבריטי "גרנטה". כל גיליון נשא כותרת (למשל "ארוטיקה", "ניסיון", "ביקור מאחורי הגדר", "ילדות") והיו בו סיפורים קצרים, תרגומים, שירה, תצלומים ואיורים. בכתב העת השתתפו הן יוצרים חדשים והן מוכרים, בהם אלונה פרנקל, רוני סומק ויורם קניוק. עלית קרפ הצטרפה לצוות העורכים של כתב העת בשנת 2007. כתב העת ראה אור כארבע פעמים בשנה, עד לגיליון מס' 17 ("שקרים"), שיצא ביוני 2011; גיליון מס' 18 ("אגדות") יצא ביוני 2013, ואז חדל כתב העת לצאת לאור. בשנת 2017 נערך מעין "ערב פרידה" מכתב העת, בשם "מסמר אחרון ודי", בהנחיית עלית קרפ. סקירת גיליון מס' 2: גלעד סרי-לוי, כמסמרות נטועים, ‏16 ביולי 2006 סקירת גיליון מס' 18: שרון שלו, אגדות, מסמרים - גיליון 18, ‏14 ביוני 2013 סתיו שפיר, מסמרית עצמאית, באתר Xnet‏, 5 ביולי 2011 דפנה לוי, עלית-יסטית?, ‏14 באוקטובר 2010. גלעד סרי-לוי, מסמרים 17 - "שקרים", ‏6 ביוני 2011. המסמר האחרון ודי - אירוע פתיחת שבוע הספר 2017, באתר "המגדלור". ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
קורפוס אסיה

קורפוס אסיה (בגרמנית: Asien-Korps) הוא שמה של יחידה בצבא הקיסרות הגרמנית, אשר לחמה ככוח עזר לאימפריה העות'מאנית במהלך המערכה על סיני וארץ ישראל במלחמת העולם הראשונה. לאחר שהאימפריה העות'מאנית הצטרפה למלחמת העולם הראשונה בנובמבר 1914, שלחה בעלת בריתה הקיסרות הגרמנית כמה משלחות סיוע קטנות אשר כללו בעיקר יועצים ואנשי הנדסה אשר סייעו בבניית כבישים בסיני. בדצמבר 1914 נשלחה גם משלחת סיוע רפואית אשר נועדה לטפל בטיפואיד, טיפוס הבהרות, דיזנטריה וכולרה שפשו בצבא האימפריה העות'מאנית. לאחר כיבוש סרביה ניתן היה לשלוח כמויות גדולות של ציוד ותחמושת לצבא העות'מאני דרך נהר הדנובה ורכבות הבלקן. עד מהרה הוקמה יחידת "קורפוס אסיה", שכללה בעיקר קצינים ומומחים צבאיים במטרה להגביר את יעילות הצבא העות'מאני ולהכשיר אותו בשימוש בציוד שהיה חסר לו. במרץ 1916 יצא הכוח, שקיבל את שם הקוד "פאשה 1" לכיוון ארץ ישראל, שבה החל חיל המשלוח המצרי להתקדם במהירות לכיבוש הארץ. הכוח כלל גדוד חיל רגלים ופלוגת מכונות ירייה, סוללות ארטילריה, כוחות חיל הנדסה ויחידות מיוחדות להקמה ותחזוקה של מסילות ברזל. באפריל הועברה לבאר שבע פלגת האוויר ה-300 ("פאשה") של שירות האוויר הגרמני שהייתה מצוידת ב-14 מטוסי רומפלר C.IV. מאוחר יותר הוצבו מטוסים גרמניים גם באל עריש ובביר אל עבד, אולם בעקבות התבוסה העות'מאנית במערכה על תעלת סואץ ובקרב רומני צומצמה פעילותם לבאר שבע ורמאללה בלבד. ב-מרץ 1917 בעקבות כיבוש בגדאד בידי הצבא הבריטי, החליטו הגרמנים לתגבר את קורפוס אסיה. באוגוסט יצאה לדרכה משלחת שנייה שקיבלה את שם הקוד "פאשה 2". קורפוס אסיה היה כפוף לקבוצת ארמיות ילדרים של הצבא העות'מאני, אשר מפקדיה היו גרמנים גם כן. לאחר כיבוש ירושלים בדצמבר 1917, נשלחו כוחות נוספים. בסך הכל, כלל קורפוס אסיה את רגימנט הרגלים ה-146 (שכלל את הגדודים ה-701 702 ו-703), גדוד יגרים, הטייסות ה-301, 302, 303, 304 (הבווארית) וה-305. פלגה הררית ויחידת מודיעין. גם האימפריה האוסטרו-הונגרית שלחה מספר יחידות ארטילריה לעזרת העות'מאנים. בעקבות קרב מגידו, קיבלו הכוחות הגרמניים והאוסטרו-הונגריים פקודה לסגת לכיוון סוריה. רבים נפלו בשבי עוד בארץ ישראל (על בסיס שביית יחידה גרמנית כתב יוסף חיים ברנר את הסיפור "הגאולה והתמורה"), ורבים נהרגו בדרך. German Forces in the Ottoman Empire 1914-18
מג'יק מייק

מג'יק מייק (באנגלית: Magic Mike) הוא סרט דרמה אמריקאי בכיכובו של צ'נינג טייטום שבוים על ידי סטיבן סודרברג. גיבור הסרט הוא בחור בן 19 אשר נכנס לעולם החשפנות הגברי. התסריט מבוסס על סיפור חייו של טייטום. סרט ההמשך "מג'יק מייק XXL" (אנ'), יצא ב-1 ביולי 2015. מייק חולם להרוויח כסף בעסק משלו אבל מתגלגל מעבודה אחת לאחרת עד שהוא מגיע למועדון החשפנות של דאלאס. מייק מכיר את אדם בעבודת הקבלנות שלו ומציע לו להגיע ולעבוד במועדון של דאלאס. אדם מכיר את אחותו, ברוק, למייק והשניים מתחילים לצאת. אדם מתרגל לתהילה ומתחיל להשתמש בסמים. דאלאס רוצה להעביר את העסק למיאמי ומייק חושב על לעזוב, הוא מבקש הלוואה מהבנק ולאחר שהוא מסורב הוא מבין שאין לו ברירה אלא להישאר במועדון. אדם ומייק מבצעים הופעה במסיבה של סטודנטיות ואדם מביא לשם שקית של אקסטזי, לאחר סיבוך עם החבר של אחת הבנות שם הם נאלצים לברוח בלי הסמים. ברוק כועסת על מייק על אורח חייו ועוזבת אותו. טוביאס מגיע לביתו של מייק כדי לפרוע את החוב שאדם חייב לו על הסמים וכדי שלא יפגע באדם, מייק משלם את החוב מהחסכונות שהיו לו כדי לפתוח עסק. מייק מבין שדאלאס לא מעוניין בטובתו ועוזב את המועדון, דאלאס מחליט לקדם את אדם לתפקיד הראשי בהופעה. ברוק מגלה מה מייק עשה עבור אחיה ומקבלת אותו חזרה. צ'נינג טייטום בתור מייקל "מג'יק מייק" ליין. אלכס פטיפר בתור אדם "הילד". קודי הורן (אנ') בתור ברוק, אחותו של אדם ובת זוגו של מייק. מאט בומר בתור קן. אוליביה מאן בתור ג'ואנה. ג'ו מנגנלו בתור ריצ'י. מתיו מקונוהיי בתור דאלאס. אדם רודריגז בתור טיטו. קווין נאש בתור טרזן. גבריאל איגלסיאס בתור טוביאס. מירצ'ה מונרו בתור אשתו של קן. ריילי קיאו בתור נורה. ונדי מקלנדון-קובי בתור טארה. בטסי ברנדט בתור בנקר. ביולי 2012, חודש לאחר יציאת הסרט אושר כי יהיה סרט המשך. צילומי הסרט החלו ב-2014 והסרט שנקרא "מג'יק מייק XXL", יצא ב-1 ביולי 2015. אתר האינטרנט הרשמי של מג'יק מייק "מג'יק מייק", במסד הנתונים הקולנועיים IMDb (באנגלית) "מג'יק מייק", באתר נטפליקס "מג'יק מייק", באתר AllMovie (באנגלית) "מג'יק מייק", באתר Rotten Tomatoes (באנגלית) "מג'יק מייק", באתר Box Office Mojo (באנגלית) "מג'יק מייק", באתר Metacritic (באנגלית) "מג'יק מייק", באתר אידיבי "מג'יק מייק", במסד הנתונים הקולנועיים KinoPoisk (ברוסית)
שפה אוליגוסינתטית

שפה אוליגוסינתטית (מיוונית ὀλίγος שפירושו מעט, קצת) היא כל שפה שמשתמשים בה במספר קטן של מורפמות (עד מאה) שמתחברות בצורה סינתטית כדי ליצור היגדים. אוליגוסינתטיות היא כמעט תאורטית לחלוטין ותלויה במידה רבה ביצירת מילים מורכבות ארוכות, במידה העולה על זו של שפות פוליסינתטיות טבעיות. מאחר שלא זוהו תכונות אוליגוסינתטיות בשום שפה טבעית, כמה בלשנים מתייחסים לאוליגוסינתזה אמיתית כבלתי אפשרית או בלתי מעשית לשימוש פרודוקטיבי אצל בני אדם. השימוש בה מוגבל לשפות מתוכננות, כגון "שיחדש", סונה, טוקי פונה ו-aUI. לגבי השפות האינדיאניות הילידיות נאוואטל ושפת שחורי הרגל, נטען בעבר (בעיקר על ידי בנג'מין לי וורף) כי הן מציגות תכונות אוליגוסינתטיות. בשפות כאלה, וורף טען, "אוצר המילים מורכב מפונמות ורעיון רחב או מערכת מורכבת של רעיונות הקשורים זה בזה המתאימים להתנהגות זו". עם זאת, הקהילה הבלשנית דחתה במידה רבה טענות אלה, והעדיפה לסווג את נאוואטל ושפת שחורי הרגל כפוליסינתטיות. Gullunuo Leronnr, Benjamin L. Whorf and the idea of linguistic relativity ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
קרחון אקאדמי

קרחון אקאדמי או קרחון אקדמי (באנגלית: Academy Glacier ; מילולית: קרחון אקדמיה) הוא קרחון גדול ממדים, הנמצא בהרי פנסקולה שבאנטארקטיקה. גובהו של הקרחון 667 מטרים מעל פני הים. הקרחון זורם לכיוון צפון מערב, בין רכס פאטוקנסט ורכס נפטון, עד שהקרחון זורם לתוך זרם הקרח פאונדיישן. הקרחון מופה לראשונה על ידי הסקר הגאולוגי של ארצות הברית (ה-USGS) באמצעות סקרים ותצלומי האוויר שערך צי ארצות הברית בין השנים 1956- 1966.  שמו של הקרחון ניתן לו על ידי הוועדה המייעצת לשמות אנטארקטיים של ארצות הברית, והוא נקרא על שם האקדמיה הלאומית למדעים של ארצות הברית, אשר תכננה את תוכניות חקר אנטארקטיקה של ארצות הברית. קרחון אקאדמי באתר הסקר הגאולוגי של ארצות הברית תצלום לוויין ומידע גאוגרפי תצלום לוויין של קרחון אקאדמי ומידע על הקרחון תנאי מזג אוויר עדכניים בקרחון אקאדמי מידע גאוגרפי ההיסטוריה של שם הקרחון
רקומבינצית V(D)J

רקומבינצית V(D)J  היא מנגנון ייחודי של רקומבינציה גנטית המתרחשת רק בשלבי התפתחות מוקדמת של תאי לימפוציטים T ו-B. היא כרוכה ברקומבינציה סומטית, ויוצרת מגוון רחב מאוד של אימונוגלובולינים (נוגדנים בתאי B) ושל קולטני תאי T (TCRs על תאי T). זהו תהליך מפתח ביכולת ההסתגלות של המערכת החיסונית. התפתחותו הייתה אירוע חשוב באבולוציה של חולייתנים לסתניים. מנגנון זה מערב יצירת שבר דו-גדילי בדנ"א ותיקונו על ידי איחוי קצוות לא-הומולוגיים (NHEJ). פגיעה במנגנון זה עלולה להוביל למגוון כשלים חיסוניים מולדים, כדוגמת כשל חיסוני משולב חמור (SCID). בשנת 1987, זכה סוסומו טונגאווה בפרס נובל לפיזיולוגיה או רפואה "על גילויו של העיקרון הגנטי ליצירת מגוון נוגדנים". לימפומת הודג'קין (הנובעת מליקוי ברקומבינציה זו). The Nobel Prize in Physiology or Medicine 1987, NobelPrize.org (באנגלית אמריקאית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
פרס לורנס אוליבייה לשחקן הטוב ביותר

פרס אוליבייה לשחקן הטוב ביותר במחזה הוא פרס שנתי שמוענק על ידי האיגוד של תיאטרון לונדון כהוקרה על הישגים בתיאטרון הבריטי. הפרס נוסד בשנת 1976 ושמו הוחלף ב-1984 לכבודו של השחקן האנגלי לורד אוליבייה. הפרס ידוע בשמו "השחקן הטוב ביותר" מאז 1993. לפני כן כונה הפרס בשם "שחקן השנה". בין השנים 1976 ל-1984 ושוב ב-1988 הוענקו שני פרסים לשחקן השנה. האחד לשחקן השנה במחזה חדש, והשני לשחקן השנה בהפקה מחודשת. אתר האינטרנט הרשמי של פרס לורנס אוליבייה לשחקן הטוב ביותר (באנגלית) Olivia Rook, 2024 Olivier Awards: Full list of winners, London Theatre, ‏2024-04-14 (באנגלית)
פול גיידל

פול גיידל (באנגלית: Paul Geidel;‏ 21 באפריל 1894 – 1 במאי 1987) היה אסיר אמריקאי, אשר ריצה את המאסר הארוך ביותר בהיסטוריה שהסתיים בשחרור מוקדם. גיידל נולד בהרטפורד, קונטיקט לאבא אלכוהוליסט אשר מת כשהיה ילד, וברוב שנות נעוריו נמצא גיידל בבית יתומים. הוא נטש את הלימודים בגיל 14 והתחיל לעבוד בעבודות מזדמנות בבתי מלון בהטפורד וניו יורק סיטי. ביולי 1911, בגיל 17, החליט לשדוד סוכן מניות עשיר בן 73 בשם ויליאם ג'קסון, שהתארח במלון בניו יורק בו גיידל עבד כנער משרת. גיידל חמק לחדרו וחנק אותו למוות בעזרת סמרטוט מלא בכלורופורם. הוא נמלט עם דולרים בודדים בלבד, ונעצר יומיים לאחר האירוע. זמן קצר לאחר מכן, חבר המושבעים הרשיע אותו ברצח מדרגה שנייה, והוא נשלח ל-20 שנים עד מאסר עולם. גיידל החל את ריצוי עונשו בכלא סינג סינג. כ-8 שנים לאחר מכן סבל מהתמוטטות עצבים, ואילו בשנת 1926 הוא אובחן כלא שפוי, והועבר אל "Dannemora State Hospital for the Criminal Insane". עונשו קוצר בעקבות התנהגות טובה והוא היה מועמד לשחרור מוקדם בשנת 1931, אומנם מסיבות שאינן ידועות החלטה זו נהפכה על כנה וגיידל נשאר במקום זה עד שנת 1972. בהמשך הוא הועבר ל-"Fishkill Correctional Facility". עם השנים, גיידל עבר ליחידה שנועדה לאסירים זקנים שהייתה יותר פנימייה מאשר בית כלא. במהלך שהותו בכלא, הוא פיתח קשר וקרבה עם פקידי המקום, וחלקם אף לקחו אותו למשחק בייסבול או ליציאה אחרת. לגיידל הובטח שחרור בשנת 1974 בעודו בן 80, אך הוא סירב ולא רצה לעזוב. לאחר שבילה כמעט את כל חייו (63 שנים) בכלא, וכיוון שלא הייתה לו משפחה או סיבה לעזוב, הוא האמין שלא יצליח להסתגל לחיים חדשים ולהתרגל אליהם. הוא בחר מרצונו להישאר בכלא, ויצא אחרי כמעט 6 שנים, ב-1980. במאי 1980 עזב גיידל את בית הכלא כשהוא בן 86, לאחר שריצה את המאסר הארוך ביותר שנגמר בשחרור בהיסטוריית ארצות הברית: 68 שנים ו-245 ימים. על כך, הוא נכנס לספר השיאים של גינס. גיידל ביקש להימנע מחשיפה לתקשורת בעת שחרורו, ואת שארית חייו בילה בבית אבות במחוז דאצ'ס שבמדינת ניו יורק, שם נפטר בגיל 93. פול גיידל, באתר "Find a Grave" (באנגלית) The world's longest prison sentences... and the woman ordered to spend 141,078 years in jail, באתר האינדפנדנט, 11 באפריל 2016 10 Oldest Prisoners in the World באתר oldest.org Geidel On Trial For Killing Broker, בניו יורק טיימס, 22 באוגוסט 1911
טרי רוזיר

טרי ויליאם רוזיר השלישי (באנגלית: Terry William Rozier III, נולד ב-17 במרץ 1994) הוא כדורסלן אמריקאי המשחק בעמדת הרכז בקבוצת מיאמי היט מליגת ה-NBA. רוזיר למד בתיכון בעיר שייקר הייטס באוהיו. בשנת 2012, שנת הלימודים האחרונה בבית הספר, קלע 25.6 נקודות, לקח 6.5 ריבאונדים, מסר 4.5 אסיסטים וחטף 4.7 פעמים בממוצע למשחק. הוא הוביל את התיכון למאזן 3–21 ולחצי הגמר האזורי. בעקבות הציונים התקבל לאקדמיה הצבאית הארגייב (Hargrave Military Academy), בה שיחק במשך עונה אחת. במהלך העונה קלע 29.3 נקודות, לקח 7.8 ריבאונדים ומסר 5.6 אסיסטים בממוצע. בשנת 2013 הצטרף לאוניברסיטת לואיוויל. בעונתו הראשונה שימש בעיקר כשחקן מחליף והעמיד ממוצע של 7 נקודות למשחק. עונה לאחר מכן עלה החמישייה בכל המשחקים למעט אחד והעלה את ממוצע הנקודות שלו בכ-10 נקודות למשחק. בסיום העונה הודיע על כוונתו להיבחר בדראפט הקרוב. בדראפט של שנת 2015 נבחר רוזיר במקום ה-16 על ידי קבוצת בוסטון סלטיקס, וחודש לאחר מכן חתם על חוזה בקבוצה. בעונת הרוקי שותף ב-39 משחקים ונשלח מספר פעמים לקבוצת מיין רד קלאוס מליגת הפיתוח. בעונתו השנייה שותף במרבית משחקי הקבוצה, הכפיל את מספר הדקות על המגרש והעלה את ממוצע הנקודות מ-1.8 ל-5.5 נקודות למשחק. ב-31 בינואר 2018 עלה לראשונה בחמישייה הפותחת, כמחליפו של קיירי אירווינג. במהלך המשחק השיג טריפל דאבל ראשון בקריירה לאחר שקלע 17 נקודות, לקח 11 ריבאונדים ומסר 10 אסיסטים. ביולי 2019 סיכם רוזיר על חוזה בשארלוט הורנטס, ועבר אליה בעסקת "חתימה והעברה" (sign-and-trade) בתמורה לקמבה ווקר. במשחק האחרון של עונת 2019/2020 קלע שיא קריירה של 40 נקודות בהפסד ההורנטס מול אטלנטה הוקס. לאורך אותה עונה קבע שיאי קריירה עונתיים של 18.0 נקודות ו-4.1 אסיסטים בממוצע למשחק. מדיה וקבצים בנושא טרי רוזיר בוויקישיתוף טרי רוזיר, ברשת החברתית אקס (טוויטר) טרי רוזיר, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אלעד זאבי, טרי רוז'ייר יוצר זיכרונות חדשים כדי להשכיח את הישנים, באתר הארץ, 26 במרץ 2018 Harrell, Rozier leaving Louisville, ESPN, 31 March 2015 Celtics Select Rozier, Hunter, Mickey and Thornton in 2015 Draft, NBA.com, 26 June 2015 Celtics Sign 2015 First Round Draft Picks Terry Rozier and R.J. Hunter, NBA.com, 27 June 2015 2014-15 NBA Assignments 50 נקודות למקולום, טריפל דאבל לטרי רוז'יר, קליבלנד שרדה מותחן, באתר וואלה, 1 בפברואר 2018 שארלוט מצרפת את טרי רוזיר, באתר הקבוצה, 6 ביולי 2019 סיכום המשחק בין אטלנטה לשארלוט, באתר ESPN,‏ 10 במרץ 2020
בואו לפני (אלבום)

בואו לִפְנֵי הוא אלבום הבכורה של עומר הברון המוכר בשם הבמה ג'ימבו ג'יי יחד עם להקת ספא ומורכב מסינגלים שיצאו לרדיו וקטעי ספוקן וורד מהופעות הברון. בין השירים הבולטים באלבום ניתן למצוא את השיר תזכרי שהוא הסינגל הראשון מתוך האלבום, הסינגל השני שזכה להצלחה הוא עשיתי שצעד מספר שבועות במצעד העברי של גלגלצ וסיים במקום ה-38 ברשימת השירים הישראלים השיר התפרסם במספר רב של גרסאות כיסוי שהבולטת שבהן היא גרסה שהפכה לקליפ כחלק ממערכון בארץ נהדרת אשר בוססה על הקליפ הרשמי קודם לכן בוצעה מחווה בביצועו של אבשלום קור לשיר במסגרת סרטון שפרסם. אלבום בכורה לג'ימבו ג'יי, באתר (הספוג) פותח קופסה לג'ימבו ג'יי ונצ'י נצ', באתר (הבמה) ג'ימבו ג'יי ולהקת ספא - תזכרי (Jimbo J - (Official Video, נבדק ב-2023-01-02 המצעד הישראלי השנתי של גלגלצ ו-וואלה! NEWS, באתר וואלה, 19 בספטמבר 2017 ארץ נהדרת | "עשיתי" גרסת נתניהו, נבדק ב-2023-01-02 ג'ימבו ג'יי ולהקת ספא (קליפ רשמי) - עשיתי, נבדק ב-2023-01-02 אבשלום קור (!) מפרגן ל-"עשיתי" ומאיר את אחת הנקודות החשובות בשיר. כבוד! #עשיתימחווה | By ג'ימבו ג'יי - Jimbo J | Facebook, באתר www.facebook.com
אדמתי

אדמתי היא עמותה ציבורית ישראלית ללא כוונת רווח, שהוקמה בשנת 2002. העמותה מייצגת אינטרסים של 283 מושבים וקיבוצים בישראל, שעלו על הקרקע לפני הקמת המדינה. יישובי אדמתי מכל תנועות ההתיישבות מחזיקים בחוזי קק"ל, יק"א ופיק"א, אשר משקפים מדיניות קרקעית ויחסי חוכר מחכיר, המושתתים על הדדיות ועל אינטרסים לאומיים משותפים. יו"ר עמותת אדמתי הוא גלעד אלטמן. אדמתי שמה לה למטרה לשמר את זכויות ואת מורשת ההתיישבות החקלאית הוותיקה ואת זכויות המתיישבים, שעלו על הקרקע לפני הקמת המדינה ובטרם הוקמה רשות מקרקעי ישראל (רמ"י). שימור הזכויות והמורשת מתייחסים לבסיס ההסכמה שביסוד מעשה התיישבות ההיסטורית ולזכויותיהם הקנייניות של המתיישבים, לחוזי קק"ל, יק"א, פיק"א ולרוח הדברים של אותה תקופה. אדמתי פועלת לכך שממשלת ישראל תבטא באופן מוחשי ומעשי את התייחסותה לפועלה ולתרומתה של ההתיישבות הוותיקה לעיצוב גבולות המדינה שבדרך, לביטחון המדינה העתידית, לשמירה על אדמות המדינה לעתיד לבוא, להשבחת הקרקע, לחינוך הדורות להקרבה לעבודה ולהגשמה, לקליטת גלי העלייה, לתנופת ההישגים העולמיים בחקלאות בקרקע ובמים. רעידת אדמתי - מבצעי היוון למגזר העירוני למגורים - עבודת מחקר של אדמתי, מאת עו"ד רון רוגין פס"ד הקשת הדמוקרטית המזרחית: מפולת של טעויות - עבודת מחקר של אדמתי, מאת עו"ד רון רוגין דין אחד לחוכרים הוותיקים במגזר העירוני ובמגזר הכפרי-חקלאי - היחידה השלישית בעבודת המחקר של אדמתי, מאת עו"ד רון רוגין הזכויות בחלקת המגורים במושבים ובקיבוצים - עבודת מחקר של אדמתי, מאת עו"ד אמיר קמינצקי אתר האינטרנט הרשמי של אדמתי אדמתי, באתר "גיידסטאר ישראל" "מפולת של טעויות", הרצאת עו"ד רון רוגין על פסק דין הקשת הדמוקרטית המזרחית דין אחד לחוכרים במגזר עירוני והכפרי - הרצאתו של עו"ד רון רוגין על היחידה השלישית
אופל קדט B

אופל קדט B (בגרמנית: Opel Kadett B), היא מכונית משפחתית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1965–1973. "אופל קדט B" הוצגה לראשונה בתערוכת המכוניות הבינלאומית בפרנקפורט בשנת 1965 יוצרו 2,649,501 יחידות 480,000 יחידות יוצאו לארצות הברית דגמי "אופל קדט B" שווקו בישראל מאמצע שנות השישים של המאה העשרים באמצעות חברת ליאו גולדברג בע"מ (סוכנות שיווק "אופל") תאוצה בין 0-100 קמ"ש היא 19.1 שניות (דגם סדאן, 4 דלתות, מנוע 1,078 סמ"ק שנת 1965) תאוצה בין 0-100 קמ"ש היא 20.0 שניות (דגם סדאן, 4 דלתות, מנוע 1,196 סמ"ק תמסורת אוטומטית, שנת 1973) 2 דלתות - סדאן (תצורת "fastback") 2 דלתות - סדאן (תצורת "notchback") 4 דלתות - סדאן (תצורת "fastback") 4 דלתות - סדאן (תצורת "notchback") 2 דלתות - קופה 2 דלתות - קופה (דגם ("Kiemencoupé" / "Gills Coupé") 3-5 דלתות - סטיישן 2 דלתות - טנדר "Kadett" "Kadett L" "Kadett LS" "Opel Kadett B Coupé "F" "Opel Kadett B LS Coupe " "Opel Kadett B "LS" Fastback" Opel Rallye Kadett B" "Kadett Grand Prix" (מהדורה מוגבלת, יוצרה בשנת 1973) "Kadett Holiday" (מהדורה מוגבלת, יוצרה בשנת 1973) "Kadett Sport" (מהדורה מוגבלת ומיוחדת, יוצרה בשנת 1973) "Kadett Festival" (מהדורה מוגבלת, יוצרה בשנת 1973) "Kadett Grand Prix" (מהדורה מוגבלת, יוצרה בשנת 1973) "אופל קדט B" (2 דלתות, תצורת "notchback") "אופל קדט B", שנת 1973 (2 דלתות, תצורת "notchback") "אופל קדט B", שנת 1969 (2 דלתות, תצורת "notchback") "אופל קדט B" (2 דלתות, תצורת "notchback") "אופל קדט B", סדאן בתצורת "fastback" "אופל קדט B", סדאן בתצורת "fastback" "אופל קדט B" "אופל קדט B", סדאן בתצורת סטיישן "אופל קדט B", סדאן בתצורת סטיישן "אופל קדט B", סדאן בתצורת סטיישן, שנת 1970 "אופל קדט B", סדאן בתצורת טנדר "אופל קדט B", סדאן בתצורת טנדר "אופל קדט B", סדאן בתצורת קופה "אופל קדט B", סדאן בתצורת קופה "אופל קדט B", סדאן בתצורת קופה (דגם ("Kiemencoupé" / "Gills Coupé") "אופל קדט B", סדאן בתצורת קופה (דגם ("Kiemencoupé" / "Gills Coupé") אופל אופל קדט A אופל קדט C אופל קדט D אופל קדט E אופל קפיטן אופל אדמירל מדיה וקבצים בנושא אופל קדט B בוויקישיתוף אופל קדט B, סרטון באתר יוטיוב אופל, האתר הבינלאומי "אופל קדט B" - דגמים ומפרט automobile-catalog.com/model/opel/kadett_b "אופל קדט B" klassiekerweb.nl/merken/opel/kadett/opel-kadett "אופל קדט B" סטיישן focus.de/auto/news/tradition-kompakte-opel-kombis-kofferraum-und-charisma "אופל קדט B" car.info/en-se/opel/kadett/b
אנה קארנינה (סרט, 1935)

אנה קארנינה (באנגלית: Anna Karenina) הוא סרט משנת 1935 בהפקת מטרו גולדווין מאייר, עיבוד לרומן באותו שם מאת לב טולסטוי. את הסרט ביים קלארנס בראון, ומככבים בו גרטה גרבו, פרדריק מארץ', בזיל רת'בון ומורין או'סאליבן. לרומן נוצרו מספר עיבודים קולנועיים נוספים. הקרנת הבכורה של הסרט בניו יורק הייתה בתיאטרון קפיטול, שבו הוקרנו הפקות יוקרתיות רבות של MGM. הכנסות הסרט היו 2,304,000$. הוא זכה בגביע מוסוליני בפסטיבל הסרטים של ונציה. גרטה גרבו זכתה בפרס חוג מבקרי הקולנוע של ניו יורק לשחקנית הטובה ביותר על תפקידה כאנה. הסרט דורג במקום ה-42 ברשימת "AFI's 100 Years...100 Passions" של מכון הסרטים האמריקאי. גרבו כיכבה בתפקיד הראשי גם בסרט "Love" משנת 1927, שהוא עיבוד אחר לספר "אנה קארנינה". אנה קארנינה (גרטה גרבו) נשואה לאיש המוסדות השלטוניים קארנין (בזיל רת'בון). בעוד היא מנסה לשכנע את אחיה סטיבה (רג'ינלד אוון) לוותר על חיי הוללות, היא בעצמה מתאהבת בקצין צעיר ונאה, הרוזן ורונסקי (פרדריק מארץ'). הרומן הבלתי זהיר שלהם הורסים את נישואיה ואת מעמדה בחברה הרוסית. נמנע ממנה גם לראות את בנה הקטן סרגיי (פרדי ברת'ולומיו). התוצאות הן הרות אסון. גרטה גרבו – אנה קארנינה פרדריק מארץ' – הרוזן ורונסקי פרדי ברת'ולומיו – סרגיי מורין או'סאליבן – קיטי מיי רובסון – הרוזנת ורונסקי בזיל רת'בון – קארנין רג'ינלד אוון – סטיבה פיבי פוסטר – דולי רג'ינלד דני – יאשבין ג'יילס אישם – לווין ג'ואן מארש – לילי את'ל גריפיס –מאדאם קרטסוב הארי ברספורד –מאטבה קורה סו קולינס – טניה מרי פורבס – הנסיכה סורקינה הארי אלן – קורד סידני ברייסי – המשרת האישי של ורונסקי שרה פאדן – אומנת קונסטנס קולייר – הרוזנת לידיה (ללא קרדיט) בטי בליית' – אישה (ללא קרדיט) ב-1935 כתב גרהם גרין בעיתון הספקטייטור על הופעתה של גרבו, וציין ש”זו אישיותה של גרטה גרבו ש"עושה" את הסרט הזה, וממלאה את התבנית של העיבוד המכובד עם תחושה של הגדולה של הרומן”. עוד אמר שהפאתוס במשחקה של גרבו בסרט מאפיל על משחקם של שחקני המשנה פרט לזה של לבזיל רת'בון. בשנת 2002 דורג הסרט במקום ה-42 ברשימת הסרטים "AFI's 100 Years...100 Passions" של מכון הסרטים האמריקאי. מדיה וקבצים בנושא אנה קארנינה בוויקישיתוף "אנה קארנינה", במסד הנתונים הקולנועיים IMDb (באנגלית) "אנה קארנינה", באתר נטפליקס "אנה קארנינה", באתר AllMovie (באנגלית) "אנה קארנינה", באתר Rotten Tomatoes (באנגלית) "אנה קארנינה", באתר Box Office Mojo (באנגלית) "אנה קארנינה", באתר אידיבי "אנה קארנינה", במסד הנתונים הקולנועיים KinoPoisk (ברוסית) אנה קארנינה, באתר אנציקלופדיה בריטניקה (באנגלית) "אנה קארנינה" באתר TCM Movie Database גלריית תמונות מתוך הסרט Brown, Gene (1995). Movie Time: A Chronology of Hollywood and the Movie Industry from Its Beginnings to the Present. New York: Macmillan. p. 124. ISBN 0-02-860429-6. Anna Karenina, allmovie.com Greene, Graham (11 באוקטובר 1935). "Anna Karenina/The Informer". The Spectator. {{cite journal}}: (עזרה) (reprinted in: John Russel, Taylor, ed. (1980). The Pleasure Dome. pp. 25–27. ISBN 0192812866.) "AFI's 100 Years...100 Passions" (PDF). American Film Institute. נבדק ב-2016-08-18.
ראפאת

ראפאת הוא כפר פלסטיני בנפת אל-קודס, כ-4 ק"מ דרומית מערבית לעיר רמאללה. לפי נתוני הלשכה הפלסטינית המרכזית לסטטיסטיקה, הכפר מנה 2,100 תושבים בשנת 2006. שטח הקרקע הכולל שלו, 3,773 דונם. הוא גובל בקלנדיה ממזרח, אל ג'ודיירה מצפון, רמאללה ממערב, וביתוניה מדרום. בסקר ארכאולוגי שנערך מצפון לכפר בשנות ה-90 של המאה ה-20, נאספו חרסים מהתקופה ההלניסטית (7%), הביזנטית (90%), המוסלמית המוקדמת (?) והעות'מאנית. סה"כ נאספו 103 חרסים. במפקד 1922 שנערך על ידי שלטונות המנדט הבריטי, בראפאת הייתה אוכלוסייה של 219 מוסלמים ואילו על פי מפקד 1931 הייתה בראפאת אוכלוסייה של 218 תושבים, אשר חיו ב-46 בתים. בסקר שנערך בשנת 1945, הייתה בראפאת אוכלוסייה של 280 מוסלמים, ושטח קרקע של 3,777 דונם. מתוכם, 252 דונם יועדו למטעים ולאדמות השקיה, 1,965 דונם היו לגידולי דגנים, ואילו 21 דונם היו שטח בנוי. ב-13 במאי 1948, במהלך מלחמת העצמאות, פונה הכפר לפי הוראת הלגיון הערבי. לאחר הסכמי שביתת-הנשק של 1949, עברה ראפאת לשליטה ירדנית. ב-1961, אוכלוסיית ראפאת הייתה 504 נפש. בעקבות מלחמת ששת הימים ב-1967, ראפאת נמצאת בשליטה ישראלית. ישראל הפקיעה 287 דונמים (8.5% מכלל שטח הכפר) לבניית מחנה עופר. אדמות נוספות הופקעו מראפאת לבניית גדר ההפרדה. 637 דונמים, המהווים 18.7% מכלל השטח של הכפר, נמצאים מאחורי גדר ההפרדה, בצד הישראלי. מדיה וקבצים בנושא ראפאת בוויקישיתוף Welcome To Rafat Rafat, Welcome to Palestine Survey of Western Palestine, Map 17: IAA, Wikimedia commons Rafat Village (Fact Sheet), המכון למחקר יישומי - ירושלים (ARIJ) Rafat Village Profile, המכון למחקר יישומי - ירושלים (ARIJ) Rafat, aerial photo, המכון למחקר יישומי - ירושלים (ARIJ) Locality Development Priorities and Needs in Rafat, המכון למחקר יישומי - ירושלים (ARIJ) יצחק מגן, ישראל פינקלשטיין (ע), סקר ארכאולוגי בארץ בנימין, ירושלים: רשות העתיקות, 1993, עמ' 154, מסת"ב 965-406-007-8 בני מוריס, לידתה של בעיית הפליטים הפלסטינים 1947–1949, עמ' 99.